钦定古今图书集成/明伦汇编/闺媛典/第153卷 > 李克俭妻王氏
## 钦定古今图书集成/明伦汇编/闺媛典/第153卷 > 李克俭妻王氏

按《武强县志》：王氏，生员李克俭妻。年十八，俭亡，子甫
二岁，氏欲自缢，救免。正德辛未，遇流贼劫掠，咸迫避
难。氏曰：“妇人无故不出闺门，予不幸遭此殃祸，乃远
涉草莽求苟活，岂我初心耶？”竟不避，卒无恙。姑张氏
有疾，氏祝以身代，疾果愈。嘉靖十八年，有司奏表其
门。